Hotuba ya katibu wa serikali katika wizara ya usalama
Language: Swahili | Genre: Creative_writing

HOTUBA YA KATIBU WA SERIKALI KATIKA WIZARA YA USALAMA KWA WAZAZI KATIKA UWANJA WA KASARANI KUHUSU AJIRA YA WATOTO

"Katibu wa serikali katika wizara ya afya, bwana Chemtai, mwenyekiti Bi. Jamila, naibu mwenyekiti na wazazi wapendwa kwa jumla, hamjambo?

Nachukua fursa hii kumshukuru Maulana kwa siku hii na kuwashukuru kwa kuitikia wito. Nawakaribisha kwa mikono miwili na ningependa kuzungumza nanyi kuhusu ajira ya watoto. Ajira ya watoto wakiwa umri mdogo hasa katika kazi ya sulubu ni janga ambalo linakabili mataifa mengi duniani. Janga hili limekuwa kero katika jamii. Hata hivyo mashirika mbalimbali ya serikali na hata yasiyokuwa ya serikali yamevalia njuga suala hili ili kulitatua.

Ajira ya watoto imewadhalilisha na hata kushusha hadhi yao ya kibinadamu. Ubinadamu wao umetupiliwa mbali na wenye uwezo. Ajira ya watoto inatokana na uchochole wao. Umaskini unakidhiri na kuwakanyagia chini wale wanyonge. Mtoto anaweza kuwa yatima au wazazi wake hawamjali. Wengine wao hutoroka nyumbani ili kujiepusha na dhuluma za wavyele wao. Hivyo basi hujiingiza katika utendakazi wakiwa wangali wadogo mno kama njia ya pekee ya kujikimu kimaisha.
Watoto hawa huajiriwa kazi pahali pengi kama vile nyumbani, mashambani, na hata viwandani. Katika sehemu hizi watoto hao hupewa kazi kama vile kupalilia, kuvuna, na kusafisha nyumba. Watoto hawa hupewa kazi hizi kila siku na kutekeleza shughuli hizo kwa masaa megi. Wao hufanya kazi kama punda na kubebeshwa mizigo inayowaumiza mwili na kupunguza afya yao. Usishangae mshahara au malipo wanayopata kuwa kidogo na siyo ya kuridhisha. Wengine hupewa na waajiri wao chakula kidogo na kuambiwa kuwa ni sehemu ya mshahara wao wa kutosha. Kweli wanaposema kuwa mnyonge hana haki ndiposa ufukara umekithiri ulimwengu.

Katika hali hii watoto hukumbwa na shida chungu nzima. Hawashughulikiwi bali wanadharauliwa na kutengwa. Wengine wanaonekana kama hayawani. Watoto wanapokosa elimu, kutakuwa na upungufu wa watu waliohitimu latika nyanja mbalimbali za kuendeleza uchumi.

Serikali imechukua hatua mbalimbali ya kukabiliana na tatizo la ajira ya watoto. Serikali imetoa elimu ya bure ili kila mtoto apate fursa ya kuenda shule. Serikali imewahimiza wazazi nchini kuwapeleka  watoto wa umri mbalimbali shule, wataokiuka amri hii watachukuliwa hatua kali. Pesa zimetengwa kugharamia mafumo kwa walimu. Serikali pia imejenga shule za kutosha na vifaa vyote vimetolewa ili kuhakikisha kila mtoto anapata elimu.

Vijana wanao randaranda mitaani wameondolewa na kupelekwa shule. Hata wengine wamepelekwa katika vyuo mbalimbali vya kiufundi ili kuwapa mafunzo. Ni tumaini la serikali kuwa vijana wawe wa kujitegemea na kutegemewa . taifa lenye watoto walioelimika lina nafasi ya kuchangia maendeleo bora duniani. Mola awe nanyi na awalinde. Ahsanteni sana."